Ǹtondôbə Zambá woe tě ńnye wǎyi mbáda, ńnye wǎyi syé, o kaniŋi sɔŋ hə á dzwé díé. 14Tə myǎbie bəzambá bə̄fə́, bəzambá yā mə́yɔŋ mə́ tsə́tsáán ai mínā, 15amú Ńtondôbə Zambá yā á nə̄ ábə wa, a nə ábán olún Ńtondôbə Zambá woe ó zā yóŋ wā á nyɔ́l anə́ ndóan, sə̌ fə̄ á yá o maná ai sí. 16Tə myǎbóbolo Ǹtondôbə Zambá wāān, anə́ mī ngábóbolo nyé á Masa. 17Myǎyi baalǎ mə̄béndé mə́ Ńtondôbə Zambá wāān, ayə́gələ díé ai bə́tə́bə́gá bóé yā á ngāvə́. 18Wayi bɔ édzí é nə́ ḿbəŋ ai sósōó á mís mə́ Ńtondôbə ású yə̄ nə́ ó bi mvɔ̌m ó kə tɔbɔ á ḿvɔ̄mvɔ̄m ńnǎm yā Ńtondôbə a ngákag běsōá 19nə́ a yi tsídǎn mīńzīzíŋ myáán. Éyə Ǹtondôbə a ngákɔ́bɔ̄ nálā. 20Éyɔŋ nyɔ mɔ́n ā yi wa síli ókīdí naa mə́béndé, bə́tə́bə́gá ai mə́tum Ǹtondôbə Zambá wāān a ngávə́ mínā má, mâtian yá ? 21O yalagan nyɔ mɔ́n nâ: bǐ ngábə́ bəlɔ̌ bə́ Farawóŋ á Égîptɛn, ńdɔ̄ Ǹtondôbə a ngávaa bíā á Égîptɛn ai ǹgungúl wɔ́ wóé. 22Ǹtondôbə a ngábɔ biyə̌ŋ bí mam á mís máán, a lúmuŋan ai Egîptɛn, ai Farawóŋ ai ayɔŋ díé.